UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Jätkuv ruumipuudus Tallinna koolides sunnib osa lapsi õhtusesse õppesse
#000003
Selle aasta seisuga on Tallinnas kuus kooli, kus osades klassides algab õppetöö alles pärastlõunal. Peamiseks põhjuseks, miks üle viiesaja lapse ei saa alustada kooliga kohe hommikul, on ruuminappus, sõnas Tallinna haridusameti juhataja Kaarel Rundu.
#000005
"Õhtune vahetus on natukene aegunud mõiste, sest tegelikult kasutavad need koolid sellist libisevat graafikut, et kohe, kui ruumiprogramm võimaldab, siis saavad nii-öelda teise vahetuse õpilased kooli tulla," rääkis Rundu.
#000006
Eelkõige saab selles libiseva graafiku kasutamises süüdistada ruumiprobleeme. "Koolides ei ole piisavalt klassiruume. Seal hakkab mängima see, et on näiteks keelegrupid, mida õpetatakse poole klassi kaupa või mõnikord on ülelennulised temporühmad, mis on siis väiksemateks jaotatud, samuti ka sportimine - need kõik mõjutavad asutuse ruumiprogrammi," loetles Rundu ruumipuudust mõjutavaid tegureid.
#000007
Kõige suurem kohtade puudus on Rundu sõnul Tallinna teatud piirkondades, nagu Kesklinn ja tulevikku vaadates ka Põhja-Tallinnas või Lasnamäel.
#000008
Uute koolide rajamiseks on haridusameti juhi sõnul vajalik täpne andmeanalüüs, kuhu ja kellele neid koole kõige enam vaja oleks.
#000009
"Tallinn on palunud ka uurida, et kas oleks võimalik maaeluministeeriumi peagi tühjaks jäävat hoonet Laial tänaval koolina kasutada ja praegustel andmetel on see võimalik. Läbirääkimised riigiga on aga üsna algusfaasis, nii et midagi kindlat selles osas veel ei ole. Aga oma soovi oleme riigile avaldanud küll. Põhja-Tallinna tuleks ka vaadata, kas sinna on võimalik rajada võib-olla üks põhikool ja tõenäoliselt Lasnamäele peame seda kaaluma. Mõningad mõningad piirkonnad on veel kaalumisel, kus me tahame väga täpselt ka rahvastikuprognoosi analüüsi põhjal neid otsuseid teha ehk siis andmepõhiselt läheneda sellele, mis aastaks, kuhu ja millisele vanuseastmele on koolimaja vaja," rääkis Rundu.
#000010
Praegu lahendatakse ruumipuudust kõiki kommunikatsioone sisaldavate moodulhoonetega, mida paigutatakse kõige kriitilisemate koolide juurde. "11 kooli juures on juba moodulhooned," sõnas Rundu.
#000011
Taotlusi moodullkoolimajade saamiseks on esitanud aga poole rohkem Tallinna koole. Esimene Ramirendilt üüritud moodulkoolimaja avati Tallinna Ristiku põhikooli juures 2016. aastal.
#000012
21. Kool saab teise hoone
#000013
Mõnedele koolidele nimetatud kuuest on terendamas ka lahendused, mis peaksid võimaldama kõigil lastel kooli kohe hommikul alustada. "Kalamaja põhikooli osas on plaanis sel aastal läbi viia juurdeehituse arhitektuurikonkurss ja järgmisel aastal on planeeritud selle juurdeehituse projekteerimine," sõnas Rundu.
#000014
"Meie õhtune vahetus on tingitud suurest õpilaste arvust, sest me lihtsalt ei mahu ühes vahetuses koolis käima. Nii on see olnud juba viimased kuus-seitse aastat," sõnas Taliaru. 21. Kooli määrab linn piirkonnas elavad lapsed, ühte algklassi, inglise keele ja matemaatika eriklassi, valib kool lapsed ülelinnalise konkursiga.
#000016
Taliaru sõnul on 21. Kool harjunud õhtuse vahetusega, kuid ei pea seda heaks variandiks. "Me peame õigeks, et lapsed õpiksid hommikupoolikul, kui pead on puhanud ja õpitegevus kõige viljakam," sõnas Taliaru.
#000017
Moodulmajadest saab järgmisest aastast leevendust samuti kesklinnas asuv Tallinna Ühisgümnaasium, kus sel aastal lähevad õhtuses vahetuses kooli teise klassi lapsed.
#000018
"Meil on samuti vahetuste põhjuseks ruumipuudus. Me ei võtaks nii palju lapsi kooli, aga neid on siin piirkonnas lihtsalt nii palju," sõnas kooli õppejuht Margit Timakov.
#000019
"Praegu, kui linn on meile järgmisest õppeaastast moodulid lubanud, võiksime olla positiivsed, aga samas oleme neid mooduleid ikka pikka aega oodanud ja varem pole linn neid meile eraldanud," sõnas Timakov.
#000020
Timakovi sõnul on kool teinud palju pingutusi, et võimalikult vähe lapsi peaks jääma õhtusesse õppesse. "Oleme võtnud õpiruumidena kasutusse muid ruume ja olnud leidlikud," sõnas Timakov.
#000021
Tallinna haridusameti andmetel on järgmise aasta sügisel Kesklinna piirkonnas esimesse klassi astujate arv ligi 100 võrra suurem kui sellel sügisel. Juba kehtestatud ja menetluses olevate detailplaneeringute alusel võib lisanduda piirkonda lähiaastatel üle 35 000 uue elaniku.
#000022
Kesklinna piirkonnas on õppurite arv pidevalt kasvanud: kui 2015/2016 õppeaastal oli nende arv 9418, siis eelmisel aastal oli see juba 10 479.
#000023
Tallinnas käib teises vahetuses 548 last
#000024
Tallinn peab lähiaastatel ehitama mitu uut kooli
#000030
Tallinn ei plaani riigikoolide tulekul tühjemaks jäänud gümnaasiume sulgeda
#000031
VHK direktoriks soovis saada kolm inimest
#000032
Tallinna riigigümnaasiumide tulek sundis teisi koole klasse koomale tõmbama
#000033
Ukrainast tulnud õpilaste arv pole Eestis märgatavalt vähenenud
#000034
Tallinn pikendas 1. klassi avalduste vastuvõtmise aega kahe nädala võrra
#000035
Heategevuslikul teatejooksul osales rekordarv noori
#000037
Üle Eesti peeti heategevuslikku teatejooksu
#000038
Galerii: paadipõgenike 79 aasta tagust teekonda meenutab pisarate paat
#000040
Eesti naiste jalgpallikoondis avas esimesel katsel punktiarve
#000041
Rahvusringhäälingu arendusosakond otsib oma meeskonda frontend arendajat
#000046
Päästeametnik läks pensionist ilmajäämise pärast kohtusse
#000047
September tõi erakondade toetusnumbritesse olulisi muutusi
#000050
Tõnis Mölder erakonnavahetusest: läänes ei saa ajada idapoliitikat
#000053
Prokuratuur esitas Olerexile ja selle juhatuse liikmele kahtlustuse
#000054
Ornitoloog: praegu on hästi mitmekesine rändeaeg
#000055
Video: seminar Eesti teaduseetika hetkeseisust ja tulevikust
#000056
Avastatud aine aitab astronautide luid hoida
#000057
Kuul võib leiduda vett arvatust märksa vähem
#000058
Personalijuht piiramatust puhkusest: töötajad kasutavad seda kohusetundlikult
#000064
Blink-182 avaldas uuelt albumilt kaks singlit
#000065
Päästeametnik läks pensioni saamatajäämise pärast sotsiaalkindlustusameti vastu kohtusse
#000067
ÕS 2025 keskendub keele normimisele ja kirjeldamisele
#000068
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000070
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000071